Spoštovani,

Na podlagi pozitivnih odzivov v preteklem letu v podjetju LTH Castings tudi v letošnjem letu pripravljamo **dan odprtih vrat za učence in učenke 9. razreda osnovnih šol**.

Bodočim dijakom želimo približati poklice in delo v **najsodobnejšem slovenskem proizvodnem podjetju**, v katerem izdelujemo visoko kakovostne avtomobilske komponente za številne svetovno znane proizvajalce (Mercedes-Benz, Audi, BMW, …). Učenci in njihovi starši bodo dobili vpogled v celoten postopek od razvoja naših ulitkov do njihove končne serijske proizvodnje, vključno s konstrukcijo in izdelavo orodij. Zagotovo pa jih bo navdušila tudi naša avtomatizirana proizvodnja z robotsko opremljenimi stroji in proizvodnimi linijami.

Dogodek bo potekal **v soboto, 16.03.2024, od 9. ure dalje v našem obratu Ljubljana** (Litostrojska cesta 46).

**Obiskovalci bodo tekom dogodka spoznali:**

* kaj pri nas delajo orodjarji, strojni tehniki, mehatroniki, elektrotehniki in inženirji strojništva (oz. drugih tehničnih poklicev),
* našo proizvodnjo, v kateri ne manjka robotov in avtomatiziranih linij,
* naše mlade zaposlene, ki so se ravno tako kot oni pred nekaj leti odločali za poklic.

K sodelovanju smo povabili tudi **srednje šole**iz regije, ki bodo predstavile izobraževanje za tehniške poklice, in sicer:

* Srednja šola tehniških strok Šiška
* Elektrotehniško-računalniška strokovna šola in gimnazija Ljubljana (Vegova)
* Srednja šola za strojništvo, kemijo in varovanje Ljubljana
* Srednja šola za strojništvo Škofja Loka.

V LTH Castings bomo predstavili tudi možnosti, ki so na voljo mladim na poti do zaključka šolanja: **kadrovske štipendije, obvezna praksa pod vodstvom mentorjev, vajeništvo v modernem učnem centru in počitniško delo**.

Za vse dodatne informacije, vprašanja in pobude glede dogodka sem vam na voljo na tel. št. 04 51 12 552 oziroma elektronskem naslovu sabina.mohoric@lthcastings.com .

Že vnaprej se vam zahvaljujem za pomoč in vas lepo pozdravljam!

Lep pozdrav,

**Sabina Mohorič**

Kadrovsko pravna služba         Human resources and legal office

**T** +386 4 51 12 552       **F** +386 4 51 12 473
LTH Castings d.o.o.     |     Trata 52     |     SI-4220 Škofja Loka
[www.lthcastings.com](http://www.lthcastings.com/)

